नई दिल्‍ली। आप 5 और 20 का फॉर्मूला समझ कर 10 साल में 1 करोड़ का फंड बना सकते हैं। इसके लिए आपको एकमुश्‍त 5 लाख रुपए इक्विटी म्‍युचुअल फंड में निवेश करना होगा। इसके साथ ही आपको सिस्‍टमैटिक इन्‍वेस्‍टमेंट प्‍लान यानी SIP में 20 हजार रुपए मंथली निवेश करना होगा। अगर आप अगले 10 साल तक एसआईपी में 15 फीसदी निवेश बढ़ाते रहते हैं और आपके निवेश पर सालाना 15 फीसदी रिटर्न मिलता है तो आप 10 साल में 1 करोड़ रुपए का फंड बना लेंगे। म्‍युचुअल फंड में एकमुश्‍त या एसआईपी के जरिए निवेश करने से पहले आपको यह ध्‍यान रखना होगा कि म्‍युचुअल फंड में रिटर्न की गारंटी नहीं होती और इस पर रिटर्न इस बात पर निर्भर करता है कि शेयर बाजार का प्रदर्शन कैसा रहता है।